Aerodrom Konstantin Veliki - Niš - Wikipedia

# Aerodrom Konstantin Veliki - Niš

### From Wikipedia

Međunarodni aerodrom Konstantin Veliki - Niš
IATA: INI - ICAO: LYNI
Sažetak
Vrsta aerodroma | Civilni
Operater | JP Aerodrom Niš
služi | Niš
Visina AMSL | ft (198 m)
Koordinate | 43°20′N″21, 51°E′{{{7}}}″{{{8}}}
Runways
smjer | dužina | površina
--- | --- | ---
ft | m
11/29 | 8,209 | 2,502 | asfalt

Međunarodni aerodrom Konstantin Veliki - Niš je udaljen 4 kilomentra od centra grada Niša i to je drugi po veličini međunarodni aerodrom u Srbiji. Međunarodni avijacijski kod ICAO i naziv aerodroma je LYNI, dok je kod međunarodnog udruženja avioprevoznika IATA - INI.

## [uredi - уреди] Istorijat

Aerodrom je otvoren tokom komunističke ere u Socijalističkoj Federativnoj Republici Jugoslaviji. Dugo je bio samo vojna baza i piste su korištene u vojne svrhe. Tokom NATO bombardovanja SRJ 1999. godine, aerodrom "Niš" je pogođen i bio je van upotrebe nekoliko godina.

2003. godine, norveško kraljevsko ministarstvo spoljnih poslova je uložilo velika sredstva za rekonstruisanje aerodroma. Aerodrom je otvoren 12. oktobra 2003. i dobio ime Aerodrom Niš "Konstantin Veliki". Jedan od najprometnijih perioda u aerodromu je bila zima 2005. godine kada su svi avioni koji su trebali da slete na Aerodrom Beograd - Nikola Tesla (najveći i najprometniji aerodrom u Srbiji) sletali na aerodrom Konstantin Veliki zbog magle u Beogradu i okolini. Beogradski Nikola Tesla aerodrom je posle toga nabavio sisteme da se tako nešto više ne desi, ali oni i dalje (2006.) nisu u funkciji i u decembru 2006. je beogradski aerodrom ponovo zbog magle bio van funkcije dva dana, tokom kojih je niški aerodrom primio izvestan broj letova.

## [uredi - уреди] Ulaganja i razvoj

Aerodrom Niš Konstantin Veliki ima tek nekoliko redovnih letova nedeljno. Kroz aerodrom je 2005. godine prošlo 27,000 putnika, oko 42% više nego 2004. godine. Očekivana je ista stopa rasta i 2006. godine.

Niš Konstantin je uspešno sproveo TAM program (-{Turn Around Management}-) evropske banke za rekonstrukciju i razvoj (-{EBRD}-) čiji cilj je da unapredi rad menadžmenta i strateški pripremi aerodrom Niš za razvoj. Eksper TAM programa, Majkl Kelavej, procenio je da će se u sledećih par godina broj putnika povećati sa 28,000 na 200,000 godišnje. Direktor aerodroma Niš, Radislav Radojković, izrazio je svoje zadovoljstvo po završetu realizacije TAM projekta i izjavio da je zahvaljujući upravi aerodroma Konstantin Veliki on uspeo identifikovati i fokusirati se na najvažnije aspekte poslovanja po tržišnim principima.

Vlada Republike Srbije je uložila 10 miliona dinara u dalji razvoj aerodroma koji je zabeležio nekih 16,000 putnika u prvih 6 meseci 2006. godine.

## [uredi - уреди] Avio-kompanije i destinacije

Niš Konstantin Veliki aerodrom ima 2-5 letova za Cirih, Švajcarsku, u zavisnosti od potražnje i potrebe. TomsonFlaj (-{Thomsonfly}-), britanska turistička kompanija, je uspešno sprovela misiju za zimu 2005/2006, sa 13 letova i preko 3,500 turista koji su prebačeni sa Londonskog aerodroma Getvik, preko aerodroma Niš do srpskog skijaškog centra Kopaonik. Sledeće aviokompanije trenutno lete sa aerodroma:

- Jat Ervejz
  - Beograd (Nikola Tesla)
  - Cirih (Kloten)

- Atlasdžet
  - Istanbul (Ataturk) (3 puta nedeljno od 15-og aprila 2007)

### [uredi - уреди] Slobodno nebo nad aerodromom

Potpisan je takozvani dogovor o ”slobodnom nebu” ("-{Open Skies}-") dogovor (slobodno tržište za aviousluge koje omogućava ogromne pogodnosti za putnike, otpremnike, i narod kao i za ekonomiju svake države) i od 1. januara 2007. godine, sve kompanije, koje žele da slete u Srbiju, moći će to da urade. Do sada je Jat Ervejz imao pravo da odbije bilo koju kompaniju koja je želela da sleti u Srbiju, kako bi uživali tržište bez poslovnih suparnika. Neke od odbijenih kompanija su bile Adrija ervejz i Emirati. Ovaj dogovor otvara put za jeftine avio-kompanije u Evropi, kao što su Rajan Er (-{Ryan Air}-) i Izidžet (-{EasyJet}-), da slete u Srbiji, pa i na aerodromu Niš - Konstantin Veliki, ako to žele.

## [uredi - уреди] Spoljašnje veze

- Međunarodni aerodrom Niš - Konstantin Veliki
- Niški aerodrom: Slomljena krila
- Letovi za Crnu Goru od ponedeljka međunarodni
- JAT i problem aerodroma Niš

Međunarodni aerodromi u Srbiji |
Beograd „Nikola Tesla“ | Niš „Konstantin Veliki“ | Aerodrom Priština | Aerodrom Vršac

Retrieved from "http://sh.wikipedia.org../../../a/e/r/Aerodrom_Konstantin_Veliki_-_Ni%C5%A1_e2c5.html"

Kategorija: Aerodromi

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Français